Predkladacia správa

 	Materiál „Návrh na vydanie súhlasu vlády SR so zmenou účelu použitia výdavkov kapitoly Ministerstva práce, sociálnych vecí a rodiny SR z predchádzajúcich rozpočtových rokov“ sa predkladá na rokovanie vlády SR ako iniciatívny materiál. 

            Účel použitia výdavkov minulých rokov môže, na základe § 8 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zmeniť len vláda SR.    

Na základe uvedeného sa predkladá návrh na vydanie súhlasu vlády SR so zmenou účelu použitia kapitálových výdavkov pôvodne rozpočtovaných na Rekonštrukciu školiaceho zariadenia Huty NIP KE v sume  155 000 € na vybudovanie multifunkčného ihriska a na rekonštrukciu suterénu budovy Vzdelávacieho a rekreačného strediska Malá Lučivná (100 000 €)  a  na rekonštrukciu jedálne v administratívnej budove MPSVR SR (55 000 €).

	Predkladaný materiál nemá dopad na štátny rozpočet, rozpočty VÚC a obcí, nemá priamy vplyv na životné prostredie, negatívny vplyv na podnikateľské prostredie a návrhom nevznikajú nové pracovné príležitosti.